

«Քայլառքայլ»բարեգործականհիմնադրամ

«Նախադպրոցականհաստատությանմանկավարժականաշխատողներիմասնագիտականկարողությունների և հմտություններիզարգացման» ծրագիր

# ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝Դերային խաղի զարգացման առանձնահատկությունները նախադպրոցական տարիքում**

**Դաստիարակ՝Հերմինե Մինասյան**

**Մանկապարտեզ՝ «Մանկապարտեզ թիվ 99» ՀՈԱԿ**

**2022թ.**

**Բովանդակություն**

[ՀԵՏԱԶՈՏԱԿԱՆ ԱՇԽԱՏԱՆՔ 1](#_Toc122555841)

[Հետազոտության նպատակ 4](#_Toc122555842)

[Գլուխ 1. Դերային խաղի զարգացման առանձնահատկությունները նախադպրոցական տարիքում: 5](#_Toc122555843)

[1.1 Դերային խաղ, դերն ու նշանակությունը: 5](#_Toc122555844)

[Գլուխ 2.Դերային խաղի պլանավորումը և իրականացումը նախադպրոցական տարիքի երեխաների հետ: 8](#_Toc122555845)

[2.1 ‹‹ Սևուկ ՈՒլիկը ›› դերային խաղ: 9](#_Toc122555846)

[Պարապմունքի պլան 9](#_Toc122555847)

[Դիտարկողների վերլուծություն 11](#_Toc122555848)

[Եզրակացություն 11](#_Toc122555849)

[Գրականության ցանկ 12](#_Toc122555850)

**Ներածություն**

Ըստ Էլկոնինի խաղը պատմական ծագում ունի, այն առաջ է եկել պատմական զարգացման որոշակի փուլում, , երբ դրվել է մեծերի աշխարհի և երեխայի աշխարհի բաժանման հիմքը, որի արդյունքում երեխաները դուրս են մղվել աշխատանքի պրոցեսից: Տարանջատվում է մանկական աշխարհը մեծերի աշխարհից և վերջինս երեխայի համար դառնում է իդեալ, և երեխաները իրենց խաղի մեջ այդ աշխարհը իրականություն են դարձնում: Չէ որ երեխայի մեջ կյանք մտնելու, աշխարհը ճանաչելու իրենց տեղն ունենալու ակտիվ տենդենց կա, որի հիման վրա էլ ծագում է խաղը:

Ուշագրավ է նաև Պիաժեի ու Կոֆկայի «երկու աշխարհի»տեսությունը: Ըստ նրանց երեխան երկու աշխարհ ունի՝ իրական աշխարհ (ռեալ մեծահասակների աշխարհ, ուր երեխան ներգրավվում է 6-7 տարեկանից) և խաղային աշխարհ, որը պատկանում է երեխային: Եվ քանի որ երեխայի հնարավորությունները, կարողությունները զարգացած չեն, նա այլ ելք չունի քան խաղային աշխարհում ապրելը, այն երեխայի ստեղծած երևակայական աշխարհն է,, ոչ իրական, որը, գուցե և նախապատրաստում է, օգնում է երեխային անցնելու իրական մեծերի աշխարհ:

«Խաղը կյանքի մոդել է, որի միջոցով երեխաները ճանաչում են աշխարհը, ձևավորում և զարգացնում աշխարհայացք»: Ջ. Ռոդիարի

Խաղը դաստիարակության և կրթության զարգցման միջոց է, որը ձևավորում է երեխայի անհատականությունը,զարգացնում երևակայությունը, միտքը դարձնում է ավելի ազատ, անկաշկանդ,ինքնուրույն,ստեղծագործ և անսահմանափակ:

Հաղորդակցության կարողությունների ձևավորման կարևոր գործոններից է խաղը՝ հատկապես դերերով:Այն յուրահատուկ մեթոդական հնար է ,որի կիրառման ժամանակ երեխան տրված իրադրությունում կարողանում է ազատ խոսել և հանդես գալ այլ անձի դերում:

# Հետազոտության նպատակ

* Խաղի միջոցով  զարգացնել երեխայի խոսքը, միտքը, երևակայությունը:
* Զարգացնել երեխայի տեսողական, լսողական ուշադրությունը, հիշողությունը, հնարամտությունը :
* Տարբեր իրավիճակներում հասակակիցների և մեծերի հետ շփման կարողությունների ձևավորում:
* Խմբով աշխատելու կարողության զարգացում:
* Ազատ և անկաշկանդ շփում հասակակիցների և մեծահասակների հետ
* Նախաձեռնելու, համախմբված աշխատելու հմտությունների ձեռքբերում
* Գեղագիտական ճաշակի զարգացում

# Գլուխ 1. Դերային խաղի զարգացման առանձնահատկությունները նախադպրոցական տարիքում:

## 1.1 Դերային խաղ, դերն ու նշանակությունը:

Խաղը մարդկային գործունեության ամենահետաքրքիր ձևերից մեկն է: Այն ծագում է մանկության շրջանում և ուղեկցում մարդուն ողջ կյանքի ընթացքում: Նախադպրոցականի կյանքում խաղային գործունեության կարևորության մասին իրենց տեսակետներն են արտահայտել շատ մանկավարժներ: Հ. Թումանյանը գտնում էր , որ ‹‹խաղը երեխայի բնական, օրգանական պահանջն է , նրա լրջությունը, նրա էությունը››: Խաղի դերն ու նշանակությունը նախադպրոցականի կյանքում ուսումնասիրվել է հոգեբանության և մանկավարժության ականավոր գիտնականներ Լ.Ս.Վիգոտսկու, Դ.Բ.Էլկոնինի, Լ.Ա.Վենգերի և այլոց կողմից: Դ.Բ.Էլկոնինի կարծիքով ‹‹Խաղի կիրառումը դասի ժամանակ արդյունավետ է , երբ այն ընկալվում է որպես ոչ միայն խաղ , այլև դաս՝խաղի ձևով: Խաղային մեթոդը նոր հնարավորություններ է ընձեռում երեխաների գործունեության կազմակերպման համար ››: Մեծահասակի օգնությամբ նա ճանաչում է աշխարհն իր ամբողջ բազմազանությամբ: Ամենակարևոր և առաջատար գործունեությունը, որն ի հայտ է գալիս այս տարիքում, դերային խաղն է: Երեխայի կյանքում մեծ դեր է խաղում դերային խաղը ,որը բնուտագրվում է որպես երեխայի անմիջական վարք և վերաբերմունք այլ մարդկանց նկատմամբ:Դերային խաղը յուրահատուկ մեթոդական հնար է ,որի կիրառման ժամանակ սովորողը տրված իրադարձությունում կարողանում է ազատ խոսել և հանդես գալ այլ անձի դերում:Այն վարքի հմտությունների ձևավորման հզոր միջոցներից մեկն է համարվում :Խաղի ընթացքում տիրապետում է այնպիսի զգայական մթնոլորտ, որը նպաստում է երեխայի ապրումակցային խառնվածքի, այն է՝ ուշադրության, նրբազգացության, հոգատարության,պատրաստակամության,բարյացկամության և արդարացիության հատկանիշների ձևավորմանը: Խաղը երեխային դարձնում է գործուն սուբյեկտ, նպաստում կախյալ, անհամարձակ, անվստահ երեխաների անհատական աճին ու զարգացմանը:Այսպիսով՝ անգնահատելի է խաղային գործունեության դերն ու նշանակությունը երեխայի հոգեկանի ձևավորման և նրա հոգևոր կյանքի հարստացման առումով:Դերային խաղն ավելի մոտ է իրականությանը.ուշադրություն է դարձվում մանրամասներին,ժամանակին և տարածությանը:Երեխան վերարտադրում է իրեն լավ ծանոթ իրավիճակներն ու հարաբերությունները: Անհատական առանձնահատկությունները և բնավորության գծերը վառ արտահայտվում են խաղի բնույթի և այն դերի միջոցով, որը իր վրա վերցնում է երեխան ընդհանուր խաղերում: Դերային խաղն ունի ուսուցանող, դաստիարակող և պրակտիկ մեծ հնարավորություններ: Այն խոսքային, խաղային և ուսուցման միաժամանակյա գործընթաց է, հարստացնում է երեխայի զգացմունքները և զգայարանները: Դերախաղի կիրառման ամենալավ տարբերակը կենդանի խաղն է: Դերախաղը կարող է ունենալ հաճելի իրավիճակների արտացոլում և խիստ սահմանափակումներ չպետք է ունենա, որպեսզի չխանագարի երեխաներին :Դերախաղը գիտելիքների, հմտությունների ձեռքբերման հաճելի ձևերից է: Այն բարդ իրավիճակները հասկանալու և ինքնուրույն գործելու հնարավորություն է տալիս: Դերախաղի բովանդակությունը ճիշտ օգտագործելու դեպքում դաստիարակը կարող է հասնել երեխայի մեջ դրական և կարևոր որակների ու հատկությունների ձևավորմանը և դրանց հետագա զարգացմանը: Այն երեխայի սիրելի զբաղմունքներից է, որը թույլ է տալիս բավարարել շատ պահանջներ՝ օրինակ հետազոտության, զվարճանքի, ինքնահաստատման էներգիայի օգտագործումը և այլն: Դերախաղի օգնությամբ երեխան ձեռք է բերում այնպիսի որակներ, ինչպիսիք են շփվողականությունը, իր գործողությունները հասակակիցների գործողությունների հետ կոորդինացնելու ունակությունը, զգացմունքների արտահայտությունը: Լուծվում են մի շարք խնդիրներ՝ բացահայտել իրենց ներքին աշխարհը, լուծել ներքին կոնֆլիկտները , բարձրացնել ինքնագնահատականը:Դերային խաղի ընթացքը հաճելի է երեխաներին և ոչինչ չի սպառնում երեխայի անհատականությանը: Նման գործընթացն ավելի շուտ վստահություն կփոխանցի երեխաներին, քան թե անհանգստություն կպատճառի: Դերային խաղերի օգտագործումը հանգեցնում է փորձի ձեռք բերմանը, քանի որ խաղերը կարող են լինել հանպատրաստից, չմշակված: Դերային խաղի ավարտին կարելի է եզրակացություններ անել, վերլուծել երեխաների վարքագծի դրսևորման պատճառները, քննարկել թերությունները, առավելությունները, նշել հետագա փոփոխությունները՝ իրավիճակը ավելի լավացնելու համար: Դաստիարակը պետք է խրախուսի դերային խաղերը`զարգացնելով բանավոր խոսքը, ուստի դերային խաղերը պարտադիր են երեխայի կյանքում:Երեխան իր կյանքի ոչ մի փուլում չի սովորի այդքան շատ, ինչքան խաղային գործունեության ընթացքում: 1,5 տարեկանից փոքրիկը ընդօրինակում է, թե ինչպես է մայրը լվանում ափսեները, ինչպես է պապիկը կարդում:

Դերային խաղերը ՝

* բարձրացնում են ուսման որակը և արդյունավետությունը,
* խթանում են երեխայի հետաքրքրությունը,որոշակի հույզեր և զգացումներ են արթնացնում (ուրախություն, տխրություն, հիացմունք):

Դերային խաղերի միջոցով երեխան ձեռք է բերում համագործակցային կարողություններ և հմտություններ, մտնում է երևակայական իրադրության մեջ և խաղում այլոց դերերը:

Այսպիսով , դերային խաղերը նպաստում են այնպիսի կարևոր խնդիրների լուծմանը, ինչպիսիք են.

* Երեխայի շփվելու պատրաստակամությունը
* Նյութի վերարտադրման բնական պահանջմունքը
* Հաղորդակցական իրադրությունները և համապատասխան պայմանները

Դերային խաղերին բնորոշ են.

* հաղորդակցությունը(շփում, համագործակցություն),
* հուզականություն(դերային խաղերը նաև զվարճացնում են երեխաներին),
* սոցիալական համագործակցությունը,
* ուսումնական նյութը դիտվում է որպես խաղի միջոց,
* ուսումնական գործընթացը ենթարկվում է խաղի կանոններին,
* փոխներգործություն

# Գլուխ 2.Դերային խաղի պլանավորումը և իրականացումը նախադպրոցական տարիքի երեխաների հետ:

Անհրաժեշտ է հանգամանորեն պլանավորել դերային խաղը՝ նախապես սահմանելով նպատակ, ձևակերպելով չափելի վերջնարդյունքներ:

Առանձնացվում է դերային խաղի 2 տեսակ՝ ուղղորդված և հանպատրաստից՝ դասակարգման հիմքում դնելով սովորողների ակտիվ կամ պասիվ որոշում կայացնելու հանգամանքը: Ուղղորդված դերային խաղի արդյունավետությունը ապահովելու համար դրանք պետք է լինեն մանրակրկիտ ծրագրված և լավ ուղղորդված:

Հանպատրաստից դերախաղի դեպքում հակառակը՝ պետք է ապահովել սովորողների առավելագույն ազատություն:Դերախաղերը սովորաբար իրականացվում են 3 փուլով՝ նախապատրաստման, բուն խաղի և անդրադարձի:

Առաջին՝ նախապատրաստման փուլում քննարկվում են այն կանոնները, որոնք պետք է պահպանվեն դերային խաղի ընթացքում: Բաժանվում են դերերը, նշանակվում են դիտորդները և ստանում դիտարկման հստակ առաջադրանք։

Երկրորդ՝ խաղի փուլում խաղացողները ստանձնում են իրենց դերերը և կատարում դրանք՝ կախված իրավիճակից՝ կիրառելով ձեռք բերված հմտությունները։ Մյուսները կատարում են իրենց  դիտորդական հանձնարարությունը:

Երրորդ՝ անդրադարձի փուլում խաղացողներն առաջին հերթին արտահայտում են խաղի ընթացքում իրենց ունեցած զգացմունքները: Դիտորդները ներկայացնում են իրենց դիտարկումները: Հետո խոսվում է դերախաղի ժամանակ կայացրած որոշումների ու գործողությունների մասին, և աշխատանքն ամփոփվում է եզրակացություններով։

 Ցանկացած դերաղի համար կան հստակ կանոններ, որոնց պահպանումը հնարավորություն կտա արդյունավետ աշխատելու և հետագայում էլ բարելավելու արդյունքները, ինչն էլ հենց ձևավորող գնահատման նպատակն է: Դերախաղի արդյունավետությունը ապահովելու համար հարկավոր է, որ դաստիարակը հասկանալի և պարզ ձևակերպի խաղի հրահանգները, դերերի վերաբերյալ ցուցումները շարադրի այնպես, որ սովորողները անձնական նախաձեռնության հնարավորություն ունենան: Միաժամանակ այնպիսի պահանջներ դնի, որոնք կնպաստեն դերախաղի միջոցով ուսումնական նպատակին հասնելուն, խաղն ընտրի տարիքային խմբին համապատասխան, նախապատրաստի համապատասխան պարագաներ և այլն։

Դերային խաղի գնահատումն իրականացվում է բոլոր այն չափանիշներին համապատասխան, որոնք սահմանված են բանավոր խոսքի համար: Թերևս այս դեպքում կարելի է որպես լրացուցիչ չափանիշ ավելացնել բեմական կամ դերասանական խաղը: Միշտ պետք է հիշել հետադարձ կապի մասին. առհասարակ ցանկացած աշխատանքից հետո անհրաժեշտ է քննարկել արդյունքները, որպեսզի երեխաները հնարավորություն ունենան արժևորելու աշխատանքի ստեղծագործական և ինքնատիպ մոտեցումները:

## 2.1 ‹‹ Սևուկ ՈՒլիկը ›› դերային խաղ:

# Պարապմունքի պլան

|  |  |  |  |
| --- | --- | --- | --- |
| **Պարապմունք** | **Խումբ** | **Թեմա** | **Տևողություն** |
| Ինտեգրված  Խոսքի զարգացում  Նկարչություն  Կառուցողական | 4-5 միջին խումբ | Ըստ Հ. Տումանյանի  ‹‹ՈՒլիկը›› | 2 պարապմունք |
| Նպատակը | * Զարգացնել պատմելու հմտությունները * Ակտիվացնել երեխաների բառապաշարը * Սովորեցնել ընկալել գեղարվեստական ստեղծագործության իմաստը * Զարգացնել ստեղծագործական երևակայությունը | | |
| Նյութեր | Նկար-քարտեր հեքիաթի պերսոնաժներով՝այծ, ուլիկ, գայլ. հեքիաթի հերոսների նկարների ուրվագծերը, գունավոր մատիտներ, կերպարների հագուստներ: | | |
| Մեթոդներ | Անհատական, մոծ և փոքր խմբերով, մտագրոհ ,ընդհանուր հարց ու պատասխանի մեթոդ  : | | |
| Խթանման փուլ | Ընթացքը   * Երեխաները նստած են սեղանների շուրջ 3-4 հոգանոց խմբերով:Գրատախտակին ցուցադրվում է 3 մեծ նկար՝այծ, ուլիկ, գայլ և հանձնարարվում է նայել նկարներին ,մի քանի բառով մեկնաբանել ինչ է պատկերված: | | |
| Իմաստի ընկալման փուլ | * Դաստիարակը ընթերցում է Հ. Թումանյանի ‹‹ՈՒլիկը›› և յուրաքանչյուր կերպարի մասին կարդալիս փակցնում է համապատասխան նկարը: * Այնուհետև շարունակում է.‹‹ Ինչի՞ մասին է հեքիաթը: Ամեն անգամ տուն գալիս ի՞էր մկկում այծն իր ուլիկին: Մի օր ի՞նչ պատահեց: Ինչպե՞ս վարվեց խելամիտ սևուկ ուլիկը››: * Երեխաներին բաժանվում են դերեր և նրանք պատմում են հեքիաթը, միաժամանակ մյուս խմբերը իրենց սեղանների շուրջ , փազլի ձևով հավաքում են մեծադիր հեքիաթը ըստ դեպքերի հերթականության: * Դերախաղից և մեծադիր նկարը կառուցելուց հետո յուրաքանչյուր խումբ գունավորում է հեքիաթի հերոսների նկարները : | | |
| Ֆիզկուլտ դադար | Խաղ՝ ‹‹ՈՒլիկներ›› | | |
| Կշռադատման փուլ | * Երեխաները շրջում են խմբում և միմյանց ցույց են տալիս իրենց նկարները և ամրացնում ցուցադրության պատին: | | |

# Դիտարկողների վերլուծություն

Երեխաները հրաշալի խաղացին հեքիաթը, նրանց մոտ զարգացավ գեղագիտական ճաշակ գեղարվեստական գրականության նկատմամբ: Նրանք կարողացան տարբերակել չարն ու բարին, մոր հոգեբանությունը, հասկացան վտանգը: Հեքիաթը հագեցած էր դերային կերպարներով, գեղեցիկ հագուստներով, դեկորներով: Այդ հեքիաթը հնարավորություն տվեց երեխաներին խաղալ,ազատ և անկաշկանդ շփվել հասակակիցների ու մեծահասակների հետ: Դերախաղի օգնությամբ երեխաները ձեռք է բերեցին այնպիսի որակներ, ինչպիսիք են շփվողականությունը, իր գործողությունները հասակակիցների գործողությունների հետ կոորդինացնելու ունակությունը, զգացմունքների արտահայտումը: Նրանք իսկական դերասաններ էին:

# Եզրակացություն

Իմ հետազոտության նպատակը դերային խաղ մեթոդով երեխաներիր ուսումնառության բարձրացումն էր: : Հետազոտական աշխատանքի ընթացքին մասնակցություն ունեցան նաև իմ գործընկերները, ովքեր կազմակերպեցին դասալսումներ և գնահատեցին իմ կատարած աշխատանքը:Մշակելով և վերլուծելով հետազոտական աշխատանքի արդյունքները, հաշվի առնելով գործընկերներիս դիտարկումները, աշակերտների ինքնագնահատումը, խմբերի փոխադարձ գնահատումները ՝ կարող եմ վերլուծել իմ կատարած աշխատանքը: Երկու պարապմունքներն էլ արդյունավետ էին և հետաքրքիր, բոլոր երեխաներն էլ ներգրավված էին պարապմունքին:

# Գրականության ցանկ

* Ս.Վարդումյան, Ն. Ջաղինյան, Լ. Հարությունյան,Գ.Վարելլա

Ժամանակակից մանկավարժական մոտեցումներ, տեսություններ, մեթոդներ, գնահատում Եր. 2005 (36-44)

* Հ.Միտոյան, Ս,Մարության Մանկապարտեզի միջին խմբի կրթական համալիր ծրագիր Եր.2011( 6-7)
* Նախաշավիղ 3-4.2009 (55-57)
* https://heqiat.wordpress.com/